title: 2006/423/EF: Kommissionens afgørelse af  20. juni 2006  om afslutning af antidumpingproceduren vedrørende importen af siliciumcarbid med oprindelse i Rumænien

text:
               21.6.2006

               DA

               Den Europæiske Unions Tidende

               L 168/37

      KOMMISSIONENS AFGØRELSE

   af 20. juni 2006
   om afslutning af antidumpingproceduren vedrørende importen af siliciumcarbid med oprindelse i Rumænien
   (2006/423/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (1) (grundforordningen), særlig artikel 9,
   efter høring af det rådgivende udvalg, og
   ud fra følgende betragtninger:
   A.   PROCEDURE

               (1)

               Kommissionen modtog den 17. maj 2005 en klage, hvori det blev gjort gældende, at siliciumcarbid med oprindelse i Rumænien blev indført til skadevoldende dumpingpriser.

               (2)

               Klagen blev indgivet af Rådet for Den Europæiske Kemiindustri (CEFIC) på vegne af producenter i Fællesskabet, der tegner sig for 100 % af Fællesskabets produktion af siliciumcarbid, jf. grundforordningens artikel 4, stk. 1, og artikel 5, stk. 4.

               (3)

               Klagen indeholdt umiddelbare beviser for, at der fandt dumping sted, og at der forvoldtes væsentlig skade som følge heraf, hvilket blev anset for tilstrækkeligt til at gøre det berettiget at indlede en antidumpingprocedure.

               (4)

               Kommissionen offentliggjorde en meddelelse (indledningsmeddelelsen) i Den Europæiske Unions Tidende
                   (2) om indledning af en antidumpingprocedure vedrørende importen til Fællesskabet af siliciumcarbid, der har oprindelse i Rumænien, og som i øjeblikket tariferes under KN-kode 2849 20 00.

               (5)

               Kommissionen underrettede officielt de eksporterende producenter, importører og importør- og eksportørsammenslutninger, som den vidste var berørt af sagen, repræsentanterne for det pågældende eksportland, brugerne, forbrugerorganisationerne og klageren, producenterne i Fællesskabet, om indledningen af proceduren. De berørte parter fik lejlighed til at tilkendegive deres synspunkter skriftligt og til at anmode om at blive hørt inden for den frist, der var fastsat i indledningsmeddelelsen, og der blev sendt et spørgeskema til alle de berørte parter.

         B.   TILBAGETRÆKNING AF KLAGEN OG AFSLUTNING AF PROCEDUREN

               (6)

               Den 1. marts 2006 trak CEFIC officielt sin klage tilbage.

               (7)

               I overensstemmelse med grundforordningens artikel 9, stk. 1, kan en procedure afsluttes, hvis klagen trækkes tilbage, medmindre en sådan afslutning ikke vil være i Fællesskabets interesse.

               (8)

               Kommissionen fandt, at proceduren burde afsluttes, da undersøgelsen ikke havde vist, at en sådan afslutning ikke vil være i Fællesskabets interesse. De berørte parter blev underrettet og fik lejlighed til at fremsætte bemærkninger. Der blev ikke fremsat nogen bemærkninger, hvoraf det fremgik, at en sådan afslutning ikke vil være i Fællesskabets interesse.

               (9)

               Kommissionen konkluderer derfor, at antidumpingproceduren vedrørende importen til Fællesskabet af siliciumcarbid med oprindelse i Rumænien bør afsluttes uden indførelse af antidumpingforanstaltninger —

         TRUFFET FØLGENDE AFGØRELSE:
   Eneste artikel
   Antidumpingproceduren vedrørende importen af siliciumcarbid, der har oprindelse i Rumænien, og som i øjeblikket tariferes under KN-kode 2849 20 00, afsluttes hermed.

      Udfærdiget i Bruxelles, den 20. juni 2006.

            På Kommissionens vegne

         Peter MANDELSON

            Medlem af Kommissionen

      (1)  EFT L 56 af 6.3.1996, s. 1. Senest ændret ved forordning (EF) nr. 2117/2005 (EUT L 340 af 23.12.2005, s. 17).

      (2)  EUT C 159 af 30.6.2005, s. 4.


Avis juridique important

|

31995D0320

95/320/EF: Kommissionens afgørelse af 12. juli 1995 om oprettelse af et videnskabeligt udvalg vedrørende grænseværdier for erhvervsmæssig eksponering for kemiske agenser

EF-Tidende nr. L 188 af 09/08/1995 s. 0014 - 0015

KOMMISSIONENS AFGØRELSE af 12. juli 1995 om oprettelse af et videnskabeligt udvalg vedrørende grænseværdier for erhvervsmæssig eksponering for kemiske agenser (95/320/EF) KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab, ogud fra følgende betragtninger:Fælles bestemmelser vedrørende sikkerhed, hygiejne og sundhed på arbejdspladsen skal sikre en tilstrækkelig beskyttelse af arbejdstagernes helbred på arbejdspladser inden for Fællesskabet;udarbejdelsen og ændringen af fælles bestemmelser vedrørende sikkerhed, sundhed og hygiejne på arbejdspladsen kræver en videnskabelig evaluering af risiciene på arbejdspladsen og af hvilke foranstaltninger, der skal træffes for at beskytte mod disse risici;en sådan evaluering kræver deltagelse af højt kvalificerede videnskabelige eksperter på alle områder vedrørende sikkerhed, hygiejne og sundhed på arbejdspladsen;i forbindelse med vedtagelsen af Rådets direktiv 88/642/EØF (1), der ændrede direktiv 80/1107/EØF (2) om beskyttelse af arbejdstagere mod farerne ved at være udsat for kemiske, fysiske og biologiske agenser under arbejdet, opfordrede Rådet Kommissionen til at oprette et videnskabeligt udvalg, der skulle være ansvarligt for evalueringen af de foreliggende videnskabelige data, der skal anvendes til fastsættelse af grænseværdier;Kommissionen hilste Rådets opfordring velkommen og har siden 1990 uformelt konsulteret en videnskabelig ekspertgruppe vedrørende grænseværdier for erhvervsmæssig eksponering;i sin meddelelse om et program inden for sikkerhed, hygiejne og sundhed på arbejdspladsen har Kommissionen som en af målsætningerne for de kommende fem år angivet, at der skal udarbejdes forebyggende foranstaltninger vedrørende kemiske agenser;det er vigtigt, at Kommissionen har uvildige videnskabelige udtalelser fra højt kvalificerede eksperter til rådighed til gennemførelse af de løbende undersøgelser;der bør i tilslutning til Kommissionen nedsættes et videnskabeligt udvalg af rådgivende art -TRUFFET FØLGENDE AFGØRELSE:Artikel 1 I tilknytning til Kommissionen oprettes der et videnskabeligt udvalg (i det følgende benævnt »Udvalget«), der skal undersøge, hvorledes kemiske agenser på arbejdspladsen påvirker arbejdstagernes helbred.Artikel 2 1. Udvalget har til opgave på Kommissionens anmodning at afgive udtalelser til denne om alle spørgsmål vedrørende toksikologiske undersøgelser af kemikalier med henblik på at undersøge, hvorledes de påvirker arbejdstagernes helbred.Udvalget skal især rådgive vedrørende fastsættelse af grænseværdier for erhvervsmæssig eksponering (OEL) på grundlag af videnskabelige data og skal, når det er hensigtsmæssigt, foreslå værdier, som bl.a. kan omfatte:- tidsvægtede gennemsnit (TWA) for perioder på otte timer- korttidsgrænseværdier/korttidseksponeringsgrænser (STEL)- biologiske grænseværdier.Grænseværdierne for erhvervsmæssig eksponering kan, hvis det er hensigtsmæssigt, suppleres med andre angivelser.Udvalget skal rådgive vedrørende eventuel risiko for absorption ad andre veje (f.eks. gennem huden og/eller slimhinden) i forbindelse med det pågældende stof.2. Enhver henstilling skal underbygges og forklares gennem oplysninger om de grundlæggende data, en beskrivelse af kritiske effekter, de anvendte tekniske ekstrapolationer samt eventuelle data om mulige helbredsrisici. Desuden skal der angives oplysninger om mulighederne for overvågning af eksponering ved den eller de foreslåede grænseværdier.3. Udvalget skal løbende følge alle videnskabelige faktorer, der er relevante for fastsættelse af grænseværdier for erhvervsmæssig eksponering, og skal vedtage henstillinger for at bistå Kommissionen med prioriteringen af arbejdet.4. Udvalget skal på Kommissionens anmodning udføre andet arbejde i forbindelse med toksikologisk evaluering af kemikalier.Artikel 3 1. Udvalget består af højst 21 medlemmer, der kommer fra alle medlemsstaterne, og som dækker hele det område af videnskabelig ekspertise, der er nødvendig for at opfylde det mandat, der er fastlagt i artikel 2, navnlig inden for kemi, toksikologi, epidemiologi, arbejdsmedicin og arbejdshygiejne og generel viden med hensyn til fastsættelse af grænseværdier for erhvervsmæssig eksponering.2. Kommissionen udnævner medlemmerne af udvalget efter høring af de pågældende medlemsstater og under hensyntagen til behovet for at sikre, at de forskellige fagområder dækkes.3. Udvalget vælger blandt medlemmerne en formand og to næstformænd for en periode på tre år. Valgene skal ske med et flertal på to tredjedele af de tilstedeværende medlemmer.4. Medlemmerne af udvalget udnævnes for en periode på tre år. Medlemmer kan genudnævnes. Efter udløbet af perioden på tre år fortsætter medlemmerne af udvalget med at opfylde deres hverv, indtil de erstattes eller genudnævnes.Hvis et medlem af udvalget trækker sig tilbage eller afgår ved døden inden for nævnte treårsperiode, udpeger Kommissionen et nyt medlem af udvalget i overensstemmelse med stk. 2.Artikel 4 Kommissionen offentliggør til orientering en liste over medlemmerne i De Europæiske Fællesskabers Tidende.Artikel 5 1. Udvalget kan med samtykke fra Kommissionens repræsentanter nedsætte arbejdsgrupper bestående af medlemmer af udvalget.2. Arbejdsgruppernes mandat skal være at rapportere til udvalget om de spørgsmål, som de af udvalget har fået til opgave at behandle.Artikel 6 1. Udvalget mødes normalt fire gange om året.2. Kommissionens repræsentanter kan indbyde personer med særlig ekspertise vedrørende de spørgsmål, der drøftes, til at deltage i møderne.3. Kommissionens tjenestegrene varetager udvalgets og arbejdsgruppernes sekretariat.4. Kommissionens repræsentanter deltager i udvalgets og arbejdsgruppernes møder.Artikel 7 Udvalget og arbejdsgrupperne afholder normalt deres møder på Kommissionens hjemsted, når de indkaldes af denne. I ekstraordinære tilfælde, og hvis det er påkrævet af videnskabelige årsager, kan møderne afholdes uden for Kommissionens hjemsted, når denne indkalder til møderne.Artikel 8 1. Udvalgets drøftelser skal vedrøre den anmodning om udtalelse, som er blevet forelagt af Kommissionens repræsentanter.Kommissionens repræsentanter kan ved forelæggelsen af anmodning fastsætte en frist for afgivelsen af udvalgets udtalelse.2. Udvalget skal i videst muligt omfang bestræbe sig på at nå til enighed om de henstillinger, som udvalget fremsætter. Udvalgets drøftelser efterfølges ikke af en afstemning.3. Hvis den udtalelse, der er anmodet om, vedtages med enstemmighed af medlemmerne af udvalget, skal disse udarbejde de fælles konklusioner. Hvis der ikke opnås enstemmighed, skal de synspunkter, der er kommet til udtryk under drøftelserne, optages i en rapport, der udarbejdes under ansvar af Kommissionens repræsentanter.4. Kommissionen offentliggør udvalgets udtalelser, medmindre andet følger af artikel 9, stk. 1.Artikel 9 Uden at dette i øvrigt berører bestemmelserne i traktatens artikel 214, er medlemmerne af udvalget forpligtet til ikke at videregive oplysninger, som de har fået kendskab til som et resultat af arbejdet i udvalget, når Kommissionen meddeler dem, at den udtalelse, der anmodes om, vedrører spørgsmål af fortrolig karakter.I så fald deltager kun udvalgets medlemmer og Kommissionens repræsentanter i mødet.Udfærdiget i Bruxelles, den 12. juli 1995.På Kommissionens vegnePádraig FLYNNMedlem af Kommissionen(1) EFT nr. L 356 af 24. 12. 1988, s. 74.(2) EFT nr. L 327 af 3. 12. 1980, s. 8.


title: Europols Styrelsesråds afgørelse om bestemmelser af 4. juni 2009 for udvælgelse af, forlængelse af embedsperioden for og afskedigelse af direktøren og vicedirektørerne for Europol

text:
               29.12.2009

               DA

               Den Europæiske Unions Tidende

               L 348/3

      EUROPOLS STYRELSESRÅDS AFGØRELSE OM BESTEMMELSER

   af 4. juni 2009
   for udvælgelse af, forlængelse af embedsperioden for og afskedigelse af direktøren og vicedirektørerne for Europol
   (2009/1011/RIA)
   STYRELSESRÅDET FOR EUROPOL HAR —
   under henvisning til Rådets afgørelse 2009/371/RIA af 6. april 2009 om oprettelse af Den Europæiske Politienhed (Europol) (1) (i det følgende benævnt »Europol-afgørelsen«), særlig artikel 37, stk. 9, litra g), artikel 38, stk. 1, artikel 38, stk. 2, artikel 38 stk. 3, artikel 38, stk. 7, og artikel 39,
   under henvisning til vedtægten for tjenestemænd i De Europæiske Fællesskaber (i det følgende benævnt »vedtægten«) og ansættelsesvilkårene for de øvrige ansatte i Fællesskaberne (i det følgende benævnt »ansættelsesvilkårene«) i Rådets forordning (EØF, Euratom, EKSF) nr. 259/68 (2),
   under henvisning til artikel 12 i ansættelsesvilkårene om betingelserne for udvælgelse af midlertidigt ansatte og til kapitel 9 i afsnit II i ansættelsesvilkårene om ansættelsesforholdets ophør for midlertidigt ansatte,
   under henvisning til Kommissionens afgørelse SEK(2009) 27/2 af 12. januar 2009 med retningslinjer for udvælgelse og udnævnelse af direktører for kontrolorganer, forvaltningsorganer og fællesforetagender,
   under henvisning til Styrelsesrådets forretningsorden, og
   ud fra følgende betragtninger:

               (1)

               Det påhviler Styrelsesrådet at fastsætte bestemmelserne for udvælgelse og afskedigelse af Europols direktør og vicedirektører samt for forlængelse af deres embedsperiode. Rådet godkender disse regler med kvalificeret flertal, før de træder i kraft.

               (2)

               Direktøren og vicedirektørerne udvælges gennem en objektiv og gennemsigtig procedure med forbehold for fortrolighed i sagsbehandlingen og beskyttelse af de personoplysninger, der behandles under udvælgelsesprocedurerne.

               (3)

               Det er ønskeligt, at de procedurer, der vedtages, svarer til procedurerne i Kommissionens afgørelse SEK(2009) 27/2 af 12. januar 2009.

               (4)

               Formålet med udvælgelsesprocedurer er at finde frem til de bedst kvalificerede ansøgere til den stilling, der skal besættes.

               (5)

               Europol går i sin personalepolitik ind for lige muligheder —

         FASTSAT FØLGENDE BESTEMMELSER:
   KAPITEL 1

      ALMINDELIGE BESTEMMELSER

   Artikel 1
   1.   Disse bestemmelser gælder for udvælgelse og afskedigelse af samt forlængelse af embedsperioden for direktøren og vicedirektørerne, jf. artikel 38 i Europol-afgørelsen.
   2.   Såfremt direktøren midlertidigt er ude af stand til at udøve sit hverv i en periode på over én måned, eller hvis stillingen som direktør er ledig, varetages hans opgaver af en vicedirektør. Med henblik herpå oplyser Styrelsesrådet afløsningsrækkefølgen.
   3.   Enhver henvisning i disse regler til en person af hankøn gælder ligeledes som henvisning til en person af hunkøn og omvendt, medmindre det klart fremgår af sammenhængen, at dette ikke er tilfældet.
   KAPTIEL 2

      UDVÆLGELSESPROCEDURER

   Artikel 2
   Udvælgelsesproceduren skal overholde principperne i artikel 12, stk. 1, i ansættelsesvilkårene.
   Artikel 3
   1.   Stillingen som direktør eller vicedirektør anses for at være ledig:

               a)

               fra ni måneder før udløbet af deres respektive embedsperioder

               b)

               ved Rådets modtagelse af en afskedsbegæring

               c)

               ved Rådets beslutning om at afskedige direktøren eller en vicedirektør eller på anden vis lade den pågældende udtræde af tjenesten i overensstemmelse med kapitel 4 i disse bestemmelser

               d)

               fra ni måneder før den dato, hvor direktøren eller en vicedirektør fylder 65 år, eller

               e)

               ved direktørens eller en vicedirektørs død.

         2.   For hver ledig stilling udarbejder Styrelsesrådet et stillingsopslag. For stillingen som vicedirektør udarbejdes stillingsopslaget af Styrelsesrådet efter høring af direktøren.
   Stillingsopslaget skal indeholde følgende oplysninger i en klar og detaljeret form:

               a)

               en almen beskrivelse af Europols opgaver og mission i henhold til Europol-afgørelsen

               b)

               en beskrivelse af direktørens eller vicedirektørens vigtigste funktioner og pligter med passende henvisninger til de gældende bestemmelser i Europol-afgørelsen

               c)

               de udvælgelseskriterier, hver ansøger skal opfylde

               d)

               stillingsprofilen, bl.a. eventuelle egenskaber, der anses for relevante for funktionen og siden anvendes som udvælgelseskriterier

               e)

               en oversigt over udvælgelses- og udnævnelsesproceduren

               f)

               ansættelsesvilkår og -betingelser, bl.a. lønklasse ved ansættelsen, stillingens art samt embedsperiodens varighed

               g)

               de nærmere betingelser og sidste frist for indsendelse af ansøgninger.

         3.   Udvælgelsesprocessen omfatter en vurdering, så ansøgernes specifikke kompetencer og kvalifikationer kan afprøves.
   Styrelsesrådet fastsætter for hver ledig stilling de særlige karakteristika og nærmere betingelser for vurderingen og kan beslutte at benytte et eksternt evalueringscenter.
   4.   Det fremgår endvidere af stillingsopslaget, at ansøgerne skal indsende deres ansøgninger skriftligt vedlagt et detaljeret cv, en begrundelse samt dokumentation for opfyldelse af de vandelskrav, der stilles for at bestride den ledige stilling, til formanden for Styrelsesrådet senest seks uger efter offentliggørelse af stillingsopslaget i Den Europæiske Unions Tidende.
   Stillingsopslaget skal også indeholde oplysninger om den sikkerhedsgodkendelse, som den udvalgte ansøger skal gennemgå i overensstemmelse med bestemmelserne, der er vedtaget i medfør af artikel 40 i Europol-afgørelsen.
   Artikel 4
   1.   Styrelsesrådet sikrer, at stillingsopslaget, jf. artikel 3, stk. 2, offentliggøres i Den Europæiske Unions Tidende og i andre medier, bl.a. nationale aviser og fagtidsskrifter, således at det når ud til et så bredt et publikum som muligt i alle medlemsstater.
   2.   Europol underretter de nationale Europol-enheder om ledige stillinger som direktør eller vicedirektør. De nationale enheder underretter de relevante myndigheder i deres medlemsstat om den ledige stilling. De kompetente myndigheder er ansvarlige for, at deres ministerier og alt relevant personale får kendskab til den ledige stilling.
   3.   Europol sender ansøgerne en bekræftelse af modtagelsen.
   Artikel 5
   1.   Styrelsesrådet sammensætter en udvælgelseskomité (i det følgende benævnt »komitéen«), der vurderer de indkomne ansøgninger og udarbejder en begrundet rapport til Styrelsesrådet i overensstemmelse med artikel 6 i disse bestemmelser.
   2.   Til stillingen som direktør består komitéen af Kommissionens repræsentant i Styrelsesrådet og seks medlemmer af Styrelsesrådet, der repræsenterer medlemsstaterne og udtages af Styrelsesrådet ved lodtrækning.
   3.   Til en stilling som vicedirektør består komitéen af direktøren eller en vicedirektør med bemyndigelse fra direktøren, af Kommissionens repræsentant i Styrelsesrådet og af fem medlemmer af Styrelsesrådet, der repræsenterer medlemsstaterne og udtages af Styrelsesrådet ved lodtrækning.
   4.   Hvis et medlem af Styrelsesrådet, der er udpeget i henhold til stk. 2 og 3, ikke kan deltage i komitéens arbejde, skal den pågældende erstattes af en suppleant i Styrelsesrådet, der repræsenterer Kommissionen eller den pågældende medlemsstat, alt efter hvad der er relevant.
   5.   Hvis der er grund til at tro, at et medlem af komitéen har et personligt forhold til en af ansøgerne, eller hvis der kan tænkes at opstå en anden interessekonflikt, deltager den pågældende ikke i komitéens arbejde og erstattes af suppleanten i overensstemmelse med stk. 4.
   6.   Komitéens sekretariatsfunktion varetages af Styrelsesrådets sekretariat.
   Artikel 6
   1.   Komitéen vælger en formand blandt sine medlemmer på sit første møde.
   2.   Komitéen kan få bistand af en ekstern HR-konsulent til at løse sine opgaver, såfremt Styrelsesrådet beslutter dette på eget initiativ eller på anmodning af komitéen. Den eksterne HR-konsulent har ikke status af medlem af komitéen.
   3.   Komitéens opgaver omfatter:

               a)

               identificering af alle ansøgere, der på grundlag af de i stillingsopslaget opstillede kriterier opfylder kravene til stillingen

               b)

               indledende vurdering af de egnede ansøgeres ansøgninger på baggrund af faglige kvalifikationer, kompetencer, erfaringer og opfyldelse af vandelskrav med henblik på at beslutte, hvem der skal vurderes yderligere af komitéen

               c)

               vurdering af ansøgerne i overensstemmelse med artikel 3, stk. 3, i disse bestemmelser

               d)

               samtale med ansøgerne med henblik på at vurdere deres kvalifikationer og kompetencer i forhold til de i stillingsopslaget opstillede kriterier og

               e)

               udarbejdelse af en behørigt begrundet rapport om de indkomne ansøgninger og den procedure, den har fulgt, herunder

                           i)

                           en liste over egnede ansøgere med angivelse af, hvem af disse komitéen har haft til samtale

                           ii)

                           en liste over de ansøgere, opstillet i rækkefølge efter fortjeneste, der opfylder alle udvælgelseskriterierne og anses for bedst at svare til de udvælgelseskriterier, som er anført i stillingsopslaget.

         4.   Der skal være fuldstændig dokumentation for komitéens arbejde, navnlig ved brug af evalueringsskemaer, som udarbejdes i overensstemmelse med de i stillingsopslaget anførte kriterier og eventuelt supplerende retningslinjer fra Styrelsesrådet. Evalueringsskemaer og et resumé af komitéens samlede konklusioner for hver kandidat vedlægges ansøgningsdossiererne.
   5.   Resultaterne af det arbejde, sekretariatet eller et eller flere medlemmer heraf eller en ekstern HR-konsulent eventuelt har udført for komitéen, forelægges hele komitéen til gennemgang og godkendelse.
   6.   Komitéens beslutning om rapporten underskrives af formanden og et andet medlem af komitéen.
   7.   Snarest muligt efter samtalerne sender formanden for komitéen komitéens rapport og de fuldstændige ansøgningsdossierer for de interviewede ansøgere til Styrelsesrådet.
   Artikel 7
   Efter hvert trin i udvælgelsen underretter komitéens sekretariat skriftligt de ansøgere, komitéen ikke har udvalgt, om resultatet af proceduren.
   Artikel 8
   1.   Komitéens arbejde foregår i Haag, medmindre Styrelsesrådet beslutter noget andet.
   2.   Rejse- og opholdsudgifter, herunder indkvartering på hotel, godtgøres for medlemmerne af komitéen og de ansøgere, der indkaldes til prøver og samtaler, i overensstemmelse med de gældende bestemmelser.
   Artikel 9
   1.   Styrelsesrådet indkalder formanden for komitéen til at gøre rede for den fulgte procedure og fremlægge komitéens rapport.
   2.   Styrelsesrådet kan beslutte at afholde samtaler med ansøgerne på komitéens prioriterede liste og med enhver anden egnet ansøger, som komitéen har haft til samtale.
   3.   På grundlag af komitéens rapport og, hvor det er relevant, resultaterne af de afholdte samtaler, jf. stk. 2, vedtager Styrelsesrådet en begrundet udtalelse, der indeholder:

               a)

               listen over egnede ansøgere

               b)

               en shortliste over mindst tre egnede ansøgere i prioriteret rækkefølge efter fortjeneste og

               c)

               en bekræftelse af, at ansøgerne på shortlisten opfylder betingelserne for ansættelse, jf. artikel 12, stk. 2, i ansættelsesvilkårene og alle de i stillingsopslaget anførte udvælgelseskriterier.

         4.   Hvis et medlem af Styrelsesrådet også er opført på ansøgerlisten, eller hvis der kan opstå en anden potentiel interessekonflikt, må den pågældende ikke være til stede, når Styrelsesrådet udarbejder sin udtalelse.
   5.   Styrelsesrådets formand sender Styrelsesrådets udtalelse og det fuldstændige ansøgningsdossier for hver af ansøgerne på shortlisten til Rådet, så dette kan træffe afgørelse på grundlag af alle relevante oplysninger, jf. artikel 38 i Europol-afgørelsen.
   6.   Ansøgere, der ikke udvælges af Styrelsesrådet, informeres skriftligt om udfaldet af proceduren af Styrelsesrådets sekretariat.
   Artikel 10
   Når Rådet har foretaget udnævnelsen, modtager hver ansøger til stillingen en officiel meddelelse om udfaldet af proceduren fra Styrelsesrådets sekretariat. Tremånedersfristen for indbringelse af en klage i medfør af artikel 90 i vedtægten løber fra datoen for modtagelsen af dette brev.
   Artikel 11
   1.   Komitéens og Styrelsesrådets arbejde er fortroligt.
   2.   Komitéens medlemmer samt medlemmerne af Styrelsesrådet og alle Europol-medarbejdere, medarbejdere på eksterne evalueringscentre eller eksterne HR-konsulenter, der inddrages i udvælgelsesprocessen, pålægges udtrykkelig tavshedspligt med hensyn til det udførte arbejde.
   KAPITEL 3

      FORLÆNGELSE AF EMBEDSPERIODEN

   Artikel 12
   1.   Såfremt direktøren eller en vicedirektør, der er ansat i henhold til artikel 38 i Europol-afgørelsen, kan få forlænget sin embedsperiode i henhold til artikel 38, stk. 1, eller 38, stk. 2, i Europol-afgørelsen, kan Styrelsesrådet beslutte at fravige proceduren i kapitel 2. I sådanne tilfælde udarbejder Styrelsesrådet senest 12 måneder inden embedsperiodens udløb en udtalelse, hvori det henstiller til Rådet at forlænge mandatet. Styrelsesrådet tager i sin udtalelse navnlig hensyn til direktørens eller vicedirektørens resultater i løbet af den første periode, de årlige resultatevalueringsrapporter, der udarbejdes i overensstemmelse med artikel 15, stk. 2, i ansættelsesvilkårene, og Europols mission og behov i de kommende år.
   Styrelsesrådets udtalelse om at forlænge en vicedirektørs embedsperiode fremsættes efter samråd med direktøren.
   2.   Proceduren i kapitel 2 følges, når Styrelsesrådet beslutter ikke at fravige den, når Rådet beslutter ikke at forlænge den pågældende direktørs eller vicedirektørs embedsperiode, eller når Rådet ikke træffer afgørelse herom senest tre måneder efter modtagelse af Styrelsesrådets udtalelse.
   KAPITEL 4

      UDTRÆDEN AF TJENESTEN

   Artikel 13
   1.   Bortset fra ved dødsfald ophører direktørens eller en vicedirektørs ansættelsesforhold i overensstemmelse med artikel 47, litra a), i ansættelsesvilkårene ved udgangen af den måned, hvor den pågældende fylder 65 år.
   2.   Rådet træffer med kvalificeret flertal beslutning om direktørens eller en vicedirektørs udtræden af tjenesten efter at have indhentet en udtalelse fra Styrelsesrådet i overensstemmelse med artikel 15 og 17 i disse bestemmelser.
   3.   Styrelsesrådets udtalelse om en vicedirektørs udtræden af tjenesten udarbejdes efter samråd med direktøren.
   Artikel 14
   1.   En direktør eller vicedirektør, der ønsker at udtræde af tjenesten, inden hans embedsperiode udløber, skal skriftligt tilkendegive sin utvetydige vilje til at ville udtræde af Europols tjeneste og foreslå en dato for sin udtræden af tjenesten i overensstemmelse med artikel 47, litra b), nr. ii), i ansættelsesvilkårene.
   2.   Afskedsbegæringen sendes til formanden for Rådet med kopi til formanden for Styrelsesrådet og til direktøren, såfremt der er tale om en vicedirektørs afsked.
   Artikel 15
   1.   Direktøren eller en vicedirektør kan opsiges af Rådet på begæring af Styrelsesrådet i henhold til artikel 47, litra b), i ansættelsesvilkårene under overholdelse af opsigelsesvarslet og andre betingelser, jf. nr. ii) eller nr. iii) i nævnte artikel.
   2.   Direktøren eller en vicedirektør kan opsiges uden varsel af Rådet på begæring af Styrelsesrådet, når betingelserne i artikel 48, litra a) eller b), i ansættelsesvilkårene er opfyldt.
   3.   Direktøren eller en vicedirektør opsiges uden varsel af Rådet, når betingelserne i artikel 50 i ansættelsesvilkårene er opfyldt. I sådanne tilfælde erklærer Rådet efter at have hørt den pågældende og efter at have gennemført disciplinærproceduren, jf. artikel 16, stk. 2, i disse bestemmelser, at hans ansættelsesforhold er bragt til ophør.
   Inden ansættelsesforholdet opsiges, kan direktøren eller vicedirektøren suspenderes, førstnævnte af Styrelsesrådet og sidstnævnte af direktøren, i overensstemmelse med artikel 50, stk. 2, i ansættelsesvilkårene og artikel 23 og 24 i bilag IX til vedtægten.
   Artikel 16
   1.   Såfremt direktøren eller en vicedirektør forsætligt eller uagtsomt tilsidesætter sine pligter i henhold til Europol-afgørelsen eller ansættelsesvilkårene, kan der iværksættes en disciplinær sanktion i overensstemmelse med artikel 50a i ansættelsesvilkårene, afsnit VI i vedtægten og i givet fald i bilag IX til vedtægten.
   En sådan tilsidesættelse omfatter bl.a., at den pågældende bevisligt og forsætligt har afgivet urigtige oplysninger om sine faglige kvalifikationer eller de i ansættelsesvilkårenes artikel 12, stk. 2, nævnte forhold, hvis de urigtige oplysninger har været afgørende for vedkommendes ansættelse.
   2.   Disciplinære sanktioner iværksættes og finder sted i overensstemmelse med bilag IX til vedtægten.
   Artikel 17
   1.   Efter gennemførelse af den i bilag IX til vedtægten fastsatte disciplinærsag kan direktørens eller en vicedirektørs ansættelsesforhold opsiges af Rådet af disciplinære grunde uden varsel, i overensstemmelse med artikel 49 i ansættelsesvilkårene, hvis direktøren eller en vicedirektør forsætligt eller uagtsomt groft har tilsidesat sine pligter.
   Inden ansættelsesforholdet opsiges, kan direktøren eller vicedirektøren suspenderes, førstnævnte af Styrelsesrådet og sidstnævnte af direktøren, i overensstemmelse med artikel 50, stk. 2, i ansættelsesvilkårene og artikel 23 og 24 i bilag IX til vedtægten.
   2.   Når Styrelsesrådet har modtaget disciplinærrådets rapport, jf. artikel 18 i bilag IX til vedtægten, beslutter det, om Rådet skal forelægges en udtalelse med henblik på at afskedige direktøren i overensstemmelse med artikel 38, stk. 7, i Europol-afgørelsen. I sådanne tilfælde fremsætter Styrelsesrådet senest en måned efter modtagelsen af disciplinærrådets rapport en behørigt begrundet udtalelse om, hvilken sanktion de påklagede forhold bør give anledning til eller enhver anden foranstaltning, Rådet bør træffe i overensstemmelse med disse bestemmelser. Før Styrelsesrådet udarbejder sin rapport, giver det direktøren mulighed for at blive hørt. Styrelsesrådets formand sender Styrelsesrådets udtalelse til Rådet som fastsat i artikel 38, stk. 7, i Europol-afgørelsen samt en kopi heraf til den indberettede direktør.
   Skulle Styrelsesrådet beslutte, at der ikke skal sendes en udtalelse til Rådet i overensstemmelse med artikel 38, stk. 7, i Europol-afgørelsen, har det ret til at pålægge en anden af de i artikel 9, stk. 1, i bilag IX til vedtægten anførte sanktioner end fjernelse af direktøren fra tjenesten. Efter at have hørt direktøren træffer Styrelsesrådet sin beslutning, jf. artikel 9 og 10 i bilag IX til vedtægten, senest to måneder efter modtagelsen af disciplinærrådets udtalelse. Beslutningen skal være begrundet.
   3.   Når direktøren har modtaget rapporten fra disciplinærrådet, jf. artikel 18 i bilag IX til vedtægten, forelægger han uden unødig forsinkelse Styrelsesrådet et behørigt begrundet udkast til udtalelse om, hvilken sanktion de påklagede forhold bør give anledning til eller enhver anden foranstaltning, Rådet bør træffe over for en vicedirektør i overensstemmelse med disse bestemmelser.
   Styrelsesrådet beslutter, om der skal sendes en udtalelse til Rådet med henblik på at afskedige den pågældende vicedirektør i overensstemmelse med artikel 38, stk. 7, i Europol-afgørelsen. Før Styrelsesrådet udarbejder sin udtalelse, giver det vicedirektøren mulighed for at blive hørt. Styrelsesrådets udtalelse skal fremsættes senest en måned efter direktørens modtagelse af disciplinærrådets rapport. Styrelsesrådets formand sender Styrelsesrådets udtalelse til Rådet som fastsat i artikel 38, stk. 7, i Europol-afgørelsen samt en kopi heraf til den indberettede vicedirektør.
   Skulle Styrelsesrådet beslutte, at der ikke skal sendes en udtalelse til Rådet i overensstemmelse med artikel 38, stk. 7, i Europol-afgørelsen, har direktøren ret til at pålægge en anden af de i artikel 9, stk. 1, i bilag IX til vedtægten anførte sanktioner end fjernelse af vicedirektøren fra tjenesten. Efter at have hørt vicedirektøren træffer direktøren sin beslutning, jf. artikel 9 og 10 i bilag IX til vedtægten, senest to måneder efter modtagelse af disciplinærrådets udtalelse. Beslutningen skal være begrundet.
   4.   Når Rådet har modtaget en udtalelse fra Styrelsesrådet, jf. stk. 2 eller 3, i denne artikel, beslutter det efter at have hørt direktøren eller vicedirektøren, om direktøren eller vicedirektøren skal fjernes fra tjenesten i overensstemmelse med artikel 9, stk. 1, litra h), i bilag IX til vedtægten eller på anden vis skal udtræde af tjenesten hos Europol.
   Skulle Rådet beslutte at fjerne direktøren eller en vicedirektør fra tjenesten eller på anden vis bringe ansættelsesforholdet til ophør, anfører den i sin beslutning, hvilken sanktion der skal anvendes, og fra hvilken dato. Beslutningen skal være behørigt begrundet og meddeles den pågældende og Europol.
   Rådets beslutning om at fjerne direktøren eller en vicedirektør fra tjenesten i medfør af artikel 9 i bilag IX til vedtægten træffes senest to måneder efter modtagelse af disciplinærrådets udtalelse, jf. artikel 18 i bilag IX til vedtægten.
   5.   Skulle Rådet beslutte ikke at fjerne direktøren eller den pågældende vicedirektør fra tjenesten i overensstemmelse med artikel 9, stk. 1, litra h), i bilag IX til vedtægten eller på anden vis bringe hans tjeneste hos Europol til ophør, henvises sagen til fornyet behandling i Styrelsesrådet, hvis det drejer sig om direktøren, eller til Styrelsesrådet og direktøren, hvis det drejer sig om en vicedirektør.
   Hvis direktørens sag henvises til fornyet behandling i Styrelsesrådet, har det ret til at pålægge en anden af de sanktioner, der er fastsat i artikel 9, stk. 1, i bilag IX til vedtægten, end fjernelse af direktøren fra tjenesten. Efter at have hørt direktøren træffer Styrelsesrådet sin beslutning uden unødig forsinkelse. Beslutningen skal være begrundet.
   Hvis en vicedirektørs sag henvises til fornyet behandling i Styrelsesrådet og hos direktøren, har sidstnævnte ret til at pålægge en anden af de sanktioner, der er fastsat i artikel 9, stk. 1, i bilag IX til vedtægten, end fjernelse af vicedirektøren fra tjeneste. Efter at have hørt vicedirektøren træffer direktøren sin beslutning uden unødig forsinkelse. Beslutningen skal være begrundet.
   KAPITEL 5

      AFSLUTTENDE BESTEMMELSER

   Artikel 18
   1.   Disse bestemmelser træder i kraft på anvendelsesdatoen for Europol-afgørelsen.
   2.   Senest tre år efter disse bestemmelser ikrafttræden skal de evalueres af Styrelsesrådet.
   3.   Forslag til ændringer af disse bestemmelser behandles af Styrelsesrådet med henblik på Rådets vedtagelse heraf i overensstemmelse med proceduren i artikel 38, stk. 3, og artikel 38, stk. 7, i Europol-afgørelsen.

      Haag, den 4. juni 2009.
      Godkendt af Rådet den 30. november 2009.

         S. CLERTON

            Formand

      (1)  EUT L 121 af 15.5.2009, s. 37.

      (2)  EFT L 56 af 4.3.1968, s. 1.


Avis juridique important

|

31996D0412

96/412/EF: Rådets afgørelse af 25. juni 1996 om indgåelse på Det Europæiske Fællesskabs vegne af de aftaler, der er resultatet af forhandlingerne i Verdenshandelsorganisationen om finansielle tjenesteydelser og fysiske personers bevægelighed, for så vidt angår de områder, der hører under Fællesskabets kompetence

EF-Tidende nr. L 167 af 06/07/1996 s. 0023 - 0054

RÅDETS AFGØRELSE af 25. juni 1996 om indgåelse på Det Europæiske Fællesskabs vegne af de aftaler, der er resultatet af forhandlingerne i Verdenshandelsorganisationen om finansielle tjenesteydelser og fysiske personers bevægelighed, for så vidt angår de områder, der hører under Fællesskabets kompetence (96/412/EF) RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 54, 57, 63, 66, 73 B-73 F, 99, 100, 100 A og 113 sammenholdt med artikel 228, stk. 2, andet punktum, og artikel 228, stk. 3, første afsnit,under henvisning til forslag fra Kommissionen,under henvisning til udtalelse fra Europa-Parlamentet (1),under henvisning til udtalelse fra Det Økonomiske og Sociale Udvalg (2), ogud fra følgende betragtninger:Marrakesh-overenskomsten om oprettelse af Verdenshandelsorganisationen og de dermed forbundne aftaler og ministerbeslutninger og -erklæringer samt forståelsen vedrørende forpligtelser i forbindelse med finansielle tjenesteydelser blev godkendt ved Rådets afgørelse af 22. december 1994 (3);de samlede forpligtelser vedrørende finansielle tjenesteydelser, som Kommissionen har forhandlet sig frem til på Det Europæiske Fællesskabs og dets medlemsstaters vegne, udgør et tilfredsstillende og afbalanceret resultat for den pågældende interimsperiode;Kommissionen har på Det Europæiske Fællesskabs og dets medlemsstaters vegne ført forhandlinger om visse forpligtelser vedrørende fysiske personers bevægelighed i forbindelse med levering af tjenesteydelser;Rådet bemyndigede den 26. juli 1995 Kommissionen til på Det Europæiske Fællesskabs og dets medlemsstaters vegne at tiltræde den af Komitéen for Handel med Finansielle Tjenesteydelser vedtagne beslutning om vedtagelse af den anden protokol til den almindelige overenskomst om handel med tjenesteydelser, den af Rådet for Handel med Tjenesteydelser vedtagne beslutning om forpligtelser vedrørende finansielle tjenesteydelser, den af Rådet for Handel med Tjenesteydelser vedtagne anden beslutning om finansielle tjenesteydelser samt den af Rådet for Handel med Tjenesteydelser vedtagne beslutning om forpligtelser vedrørende fysiske personers bevægelighed om vedtagelse af den tredje protokol til den almindelige overenskomst om handel med tjenesteydelser;Fællesskabets kompetence til at indgå internationale aftaler bygger ikke blot på udtrykkelig hjemmel i traktaten, men også på andre af traktatens bestemmelser og på retsakter, som Fællesskabets institutioner har vedtaget i medfør af disse bestemmelser;når der er vedtaget fællesskabsregler til gennemførelse af traktatens mål, kan medlemsstaterne ikke uden om fællesskabsinstitutionerne indgå forpligtelser, som vil kunne ændre reglernes indhold eller rækkevidde;nogle forpligtelser vedrørende finansielle tjenesteydelser hører under Fællesskabets kompetence i henhold til traktatens artikel 113; desuden kan andre forpligtelser vedrørende finansielle tjenesteydelser og forpligtelser vedrørende fysiske personers bevægelighed berøre fællesskabsregler, som vedtages på grundlag af artikel 54, 57, 63, 66, 99, 100 og 100 A, og de kan derfor kun indgås af Fællesskabet som sådant;især er det begrundet at anvende traktatens artikel 100 som hjemmel for denne afgørelse, for så vidt som forpligtelserne i forbindelse med finansielle tjenesteydelser berører dels Rådets direktiv 90/434/EØF af 23. juli 1990 om en fælles beskatningsordning ved fusion, spaltning, tilførsel af aktiver og ombytning af aktier vedrørende selskaber i forskellige medlemsstater (4) og Rådets direktiv 90/435/EØF af 23. juli 1990 om en fælles beskatningsordning for moder- og datterselskaber fra forskellige medlemsstater (5), som bygger på traktatens artikel 100;for så vidt angår de forpligtelser vedrørende kapitalbevægelser, der er opført på listen over Fællesskabets og medlemsstaternes særlige forpligtelser, og på grundlag af den gældende fællesskabslovgivning er medlemsstaterne fortsat kompetente inden for de grænser, der er fastsat i bestemmelserne i traktatens artikel 73 C;overenskomsten om oprettelse af Verdenshandelsorganisationen og protokollerne til den almindelige overenskomst om handel med tjenesteydelser vil på grund af deres art ikke kunne gøres gældende direkte ved Fællesskabets eller medlemsstaternes retsinstanser -TRUFFET FØLGENDE AFGØRELSE:Artikel 1 1. Den anden protokol til den almindelige overenskomst om handel med tjenesteydelser vedrørende finansielle tjenesteydelser godkendes herved på Det Europæiske Fællesskabs vegne, for så vidt angår den del, der hører under Fællesskabets kompetence.2. Teksten til den anden protokol samt listen over særlige forpligtelser og listen over Fællesskabets og medlemsstaternes undtagelser er knyttet til denne afgørelse ligesom teksten til følgende beslutninger:- den af Komitéen for Handel med Finansielle Tjenesteydelser vedtagne beslutning om vedtagelse af den anden protokol til den almindelige overenskomst om handel med tjenesteydelser- den af Rådet for Handel med Tjenesteydelser vedtagne beslutning om forpligtelser vedrørende finansielle tjenesteydelser- den af Rådet for Handel med Tjenesteydelser vedtagne anden beslutning om finansielle tjenesteydelser.3. Formanden for Rådet bemyndiges til at udpege den person, der er beføjet til at undertegne den anden protokol til den almindelige overenskomst om handel med tjenesteydelser med bindende virkning for Det Europæiske Fællesskab, for så vidt angår den del af denne protokol, som hører under Fællesskabets kompetence.Artikel 2 1. Den tredje protokol til den almindelige overenskomst om handel med tjenesteydelser, vedrørende fysiske personers bevægelighed godkendes herved på Det Europæiske Fællesskabs vegne, for så vidt angår den del, der hører under Fællesskabets kompetence.2. Teksten til den tredje protokol, samt listen over Fællesskabets og medlemsstaternes forpligtelser, og den af Rådet for Handel med Tjenesteydelser vedtagne beslutning om forpligtelser vedrørende fysiske personers bevægelighed er knyttet til denne afgørelse.3. Formanden for Rådet bemyndiges til at udpege den person, der er beføjet til at undertegne den tredje protokol til den almindelige overenskomst om handel med tjenesteydelser med bindende virkning for Det Europæiske Fællesskab, for så vidt angår den del af denne protokol, som hører under Fællesskabets kompetence.Udfærdiget i Luxembourg, den 25. juni 1996.På Rådets vegneE. RONCHIFormand(1) Udtalelse afgivet den 6. juni 1996 (endnu ikke offentliggjort i Tidende).(2) Udtalelse afgivet den 30. maj 1996 (endnu ikke offentliggjort i Tidende).(3) EFT nr. L 336 af 23. 12. 1994, s. 1.(4) EFT nr. L 225 af 20. 8. 1990, s. 1.(5) EFT nr. L 225 af 20. 8. 1990, s. 6.BILAG ANDEN PROTOKOL TIL DEN ALMINDELIGE OVERENSKOMST OM HANDEL MED TJENESTEYDELSER MEDLEMMERNE AF VERDENSHANDELSORGANISATIONEN (i det følgende benævnt »WTO«), hvis lister over særlige forpligtelser og lister over undtagelser fra artikel II i den almindelige overenskomst om handel med tjenesteydelser vedrørende finansielle tjenesteydelser er knyttet som bilag til denne protokol (i det følgende benævnt »de berørte medlemmer«),SOM HAR GENNEMFØRT forhandlinger i henhold til den ministerbeslutning om finansielle tjenesteydelser, som blev vedtaget den 15. april 1994 i Marrakesh,SOM HENVISER TIL det andet bilag vedrørende finansielle tjenesteydelser og til den beslutning om anvendelsen af dette bilag, som blev vedtaget den 30. juni 1995 af Rådet for Handel med Tjenesteydelser,ER ENIGE OM FØLGENDE:1. De til denne protokol som bilag vedrørende et medlem knyttede lister over særlige forpligtelser og over undtagelser fra artikel II vedrørende finansielle tjenesteydelser erstatter ved denne protokols ikrafttræden for det pågældende medlems vedkommende afsnittene om finansielle tjenesteydelser i listen over særlige forpligtelser og listen over artikel II-undtagelser for det pågældende medlem.2. Denne protokol står åben for godkendelse ved undertegnelse eller på anden måde fra de pågældende medlemmers side indtil den 30. juni 1996.3. Denne protokol træder i kraft på tredivtedagen efter datoen for alle berørte medlemmers godkendelse. Hvis den pr. 1. juli 1996 ikke er godkendt af alle berørte medlemmer, kan de medlemmer, som har godkendt den før denne dato, inden for en periode på 30 dage træffe afgørelse om dens ikrafttræden.4. Denne protokol deponeres hos WTO's generaldirektør. WTO's generaldirektør sender omgående hvert medlem en bekræftet kopi af denne protokol og notifikationer af godkendelser deraf i henhold til stk. 3.5. Denne protokol registreres i overensstemmelse med artikel 102 i De Forenede Nationers Pagt.Udfærdiget i Genève, den . . . (dato) . . . (måned) nittenhundredenitifem i ét eksemplar på engelsk, fransk og spansk, der alle er autentiske, medmindre andet er fastsat i de som bilag hertil knyttede lister.THE EUROPEAN COMMUNITY AND ITS MEMBER STATES SCHEDULE OF SPECIFIC COMMITMENTS Supplement 1 Revision (This is authentic in English only) This text replaces the Financial Services section contained in:pages 61 to 77 of document GATS/SC/31,pages 24 to 29 of document GATS/SC/7,pages 23 to 26 of document GATS/SC/33 andpages 30 to 32 of document GATS/SC/82.EUROPEAN COMMUNITY AND ITS MEMBER STATES SCHEDULE OF SPECIFIC COMMITMENTSModes of supply: (1) Cross-border supply (2) Consumption abroad (3) Commercial presence (4) Presence of natural persons>TABELPOSITION>EUROPEAN COMMUNITIES AND THEIR MEMBER STATES FINAL LIST OF ARTICLE II (EXEMPTIONS) (This is authentic in English only) EUROPEAN COMMUNITIES AND THEIR MEMBER STATES >TABELPOSITION>BESLUTNING OM VEDTAGELSE AF ANDEN PROTOKOL TIL DEN ALMINDELIGE OVERENSKOMST OM HANDEL MED TJENESTEYDELSER Vedtaget den 21. juli 1995 af Komitéen for Handel med Finansielle Tjenesteydelser KOMITÉEN FOR HANDEL MED FINANSIELLE TJENESTEYDELSER HAR -UNDER HENVISNING TIL resultaterne af de forhandlinger, som er ført i medfør af den beslutning om finansielle tjenesteydelser, der blev vedtaget den 15. april 1994 i Marrakesh,UNDER HENVISNING TIL det andet bilag vedrørende finansielle tjenesteydelser og den beslutning om anvendelsen af dette bilag, der blev vedtaget den 30. juni 1995 af Rådet for Handel med Tjenesteydelser -VEDTAGET FØLGENDE BESLUTNING:1. Teksten til den anden protokol til den almindelige overenskomst om handel med tjenesteydelser vedtages.2. Med øjeblikkelig virkning og indtil den dato, på hvilken den anden protokol til den almindelige overenskomst om handel med tjenesteydelser træder i kraft, afholder de berørte medlemmer sig i den udstrækning, det er foreneligt med deres gældende lovgivning, fra at træffe foranstaltninger, der er uforenelige med deres tilsagn som følge af disse forhandlinger.3. Komitéen for Handel med Finansielle Tjenesteydelser overvåger de pågældende medlemmers godkendelse af protokollen og undersøger på begæring af et medlem alle betænkeligheder, som fremføres vedrørende anvendelsen af stk. 2.BESLUTNING OM FORPLIGTELSER VEDRØRENDE FINANSIELLE TJENESTEYDELSER Vedtaget den 21. juli 1995 af Rådet for Handel med Tjenesteydelser RÅDET FOR HANDEL MED TJENESTEYDELSER HAR -UNDER HENVISNING TIL det andet bilag vedrørende finansielle tjenesteydelser og den anden protokol til den almindelige overenskomst om handel med tjenesteydelser,UNDER HENVISNING TIL den beslutning om anvendelsen af det andet bilag vedrørende finansielle tjenesteydelser, som blev vedtaget den 30. juni 1995 af Rådet for Handel med Tjenesteydelser,UNDER HENVISNING TIL resultaterne af de forhandlinger, som er ført i medfør af den beslutning om finansielle tjenesteydelser, der blev vedtaget den 15. april 1994 i Marrakesh -VEDTAGET FØLGENDE BESLUTNING:1. Hvis den anden protokol til den almindelige overenskomst om handel med tjenesteydelser (GATS) ikke træder i kraft i overensstemmelse med stk. 3,a) kan et medlem uanset artikel XXI i GATS i en periode af 60 dages varighed, begyndende den 1. august 1996, ændre eller tilbagekalde alle eller en del af de særlige forpligtelser vedrørende finansielle tjenesteydelser, der er optaget i dets listeb) kan et medlem, uanset artikel II i GATS og stk. 1 og 2 i bilaget om artikel II-undtagelser i den i litra a) nævnte periode, i det pågældende bilag optage foranstaltninger vedrørende finansielle tjenesteydelser, som er uforenelige med artikel II, stk. 1, i GATS.2. Komitéen for Handel med Finansielle Tjenesteydelser fastlægger alle procedurer, der er nødvendige til gennemførelse af stk. 1.ANDEN BESLUTNING OM FINANSIELLE TJENESTEYDELSER Vedtaget den 21. juli 1995 af Rådet for Handel med Tjenesteydelser RÅDET FOR HANDEL MED TJENESTEYDELSER HAR -UNDER HENVISNING TIL det andet bilag vedrørende finansielle tjenesteydelser,UNDER HENVISNING TIL resultaterne af de forhandlinger, som er ført i medfør af den beslutning om finansielle tjenesteydelser, der blev vedtaget den 15. april 1994 i Marrakesh,UNDER HENVISNING TIL den beslutning om anvendelsen af det andet bilag vedrørende finansielle tjenesteydelser, som blev vedtaget den 30. juni 1995 af Rådet for Handel med Tjenesteydelser -VEDTAGET FØLGENDE BESLUTNING:1. Uanset artikel XXI i den almindelige overenskomst om handel med tjenesteydelser (GATS) kan et medlem i en periode af tres dages varighed begyndende den 1. november 1997 ændre eller tilbagekalde alle eller en del af de særlige forpligtelser vedrørende finansielle tjenesteydelser, der er optaget i dets liste.2. Uanset artikel II i GATS og stk. 1 og 2 i bilaget om artikel II-undtagelser kan et medlem i den i stk. 1 nævnte periode i det pågældende bilag optage foranstaltninger vedrørende finansielle tjenesteydelser, som er uforenelige med artikel II, stk. 1, i GATS.3. Komitéen for Handel med Finansielle Tjenesteydelser overvåger alle forhandlinger, der finder sted før den i stk. 1 nævnte dato. Desuden fastlægger den alle procedurer, der er nødvendige til gennemførelse af stk. 1 og 2.4. Anvendelsen af denne beslutning er betinget af, at den anden protokol til den almindelige overenskomst om handel med tjenesteydelser træder i kraft.TREDJE PROTOKOL TIL DEN ALMINDELIGE OVERENSKOMST OM HANDEL MED TJENESTEYDELSER MEDLEMMERNE AF VERDENSHANDELSORGANISATIONEN, hvis lister over særlige forpligtelser under den almindelige overenskomst om handel med tjenesteydelser vedrørende fysiske personers bevægelighed er knyttet som bilag til denne protokol,SOM HAR GENNEMFØRT forhandlinger i henhold til den ministerbeslutning om forhandlinger om fysiske personers bevægelighed, der blev vedtaget den 15. april 1994 i Marrakesh,SOM HENVISER TIL resultaterne af disse forhandlinger,SOM HENVISER TIL den beslutning om fysiske personers bevægelighed, som blev vedtaget den 30. juni 1995 af Rådet for Handel med Tjenesteydelser,ER ENIGE OM FØLGENDE:1. De til denne protokol som bilag knyttede forpligtelser for et medlem vedrørende fysiske personers bevægelighed erstatter eller supplerer ved denne protokols ikrafttræden for det pågældende medlems vedkommende de relevante punkter vedrørende fysiske personers bevægelighed i det pågældende medlems liste over særlige forpligtelser.2. Denne protokol står åben for godkendelse ved undertegnelse eller på anden måde fra de pågældende medlemmers side indtil den 30. juni 1996.3. Denne protokol træder i kraft på tredivtedagen efter den 1. januar 1996 for de medlemmer, som har godkendt den pr. denne dato, og for de medlemmer, der har godkendt den efter denne dato, dog senest den 30. juni 1996, træder den i kraft på tredivtedagen efter datoen for den enkelte godkendelse. Hvis et medlem, hvis liste er knyttet som bilag til protokollen, ikke har godkendt den pr. denne dato, henvises sagen til Rådet for Handel med Tjenesteydelser til videre behandling og egnede foranstaltninger.4. Denne protokol deponeres hos WTO's generaldirektør. Generaldirektøren sender omgående hvert medlem en bekræftet kopi af denne protokol og notifikationer af godkendelser deraf i henhold til stk. 3.5. Denne protokol registreres i overensstemmelse med artikel 102 i De Forenede Nationers Pagt.Udfærdiget i Genève, den . . . (dato) . . . (måned) nittenhundredenitifem i ét eksemplar på engelsk, fransk og spansk, der alle er autentiske, medmindre andet er fastsat i de som bilag hertil knyttede lister.EUROPEAN COMMUNITY AND ITS MEMBER STATES SCHEDULE OF SPECIFIC COMMITMENTS Supplement 2 (This is authentic in English only) This text supplements the entries relating to the movement of natural persons section contained on pages 7 to 11 document GATS/SC/31.EUROPEAN COMMUNITY AND ITS MEMBER STATES SCHEDULE OF SPECIFIC COMMITMENTSModes of supply: (1) Cross-border supply (2) Consumption abroad (3) Commercial presence (4) Presence of natural persons>TABELPOSITION>BESLUTNING OM FORPLIGTELSER VEDRØRENDE FYSISKE PERSONERS BEVÆGELIGHED Vedtaget den 21. juli 1995 af Rådet for Handel med Tjenesteydelser RÅDET FOR HANDEL MED TJENESTEYDELSER HAR -UNDER HENVISNING TIL resultaterne af de forhandlinger, som er ført i medfør af den beslutning om fysiske personers bevægelighed, der blev vedtaget den 15. april 1994 i Marrakesh,UNDER HENVISNING TIL den beslutning om fysiske personers bevægelighed, der blev vedtaget den 30. juni 1995 af Rådet for Handel med Tjenesteydelser -VEDTAGET FØLGENDE BESLUTNING:1. Teksten til den tredje protokol til den almindelige overenskomst om handel med tjenesteydelser vedtages.2. Med øjeblikkelig virkning og indtil den dato, på hvilken den tredje protokol til den almindelige overenskomst om handel med tjenesteydelser træder i kraft, afholder de berørte medlemmer sig i den udstrækning, det er foreneligt med deres gældende lovgivning, fra at træffe foranstaltninger, der er uforenelige med deres tilsagn som følge af disse forhandlinger.3. Rådet for Handel med Tjenesteydelser overvåger de pågældende medlemmers godkendelse af protokollen og undersøger på begæring af et medlem alle betænkeligheder, som fremføres vedrørende anvendelsen af stk. 2 ovenfor.


title: Arbejdet i plenarforsamlingen og initiativbetænkninger (ændring af forretningsordenen) Europa-Parlamentets afgørelse af 8. juli 2008 om ændring af Europa-Parlamentets forretningsorden efter forslag fra Arbejdsgruppen om Reform af Parlamentet vedrørende arbejdet i plenarforsamlingen og initiativbetænkninger (2007/2272(REG))

text:
               3.12.2009

               DA

               Den Europæiske Unions Tidende

               CE 294/86

         Tirsdag, den 8. juli 2008Arbejdet i plenarforsamlingen og initiativbetænkninger (ændring af forretningsordenen)
   P6_TA(2008)0334
   Europa-Parlamentets afgørelse af 8. juli 2008 om ændring af Europa-Parlamentets forretningsorden efter forslag fra Arbejdsgruppen om Reform af Parlamentet vedrørende arbejdet i plenarforsamlingen og initiativbetænkninger (2007/2272(REG))
   2009/C 294 E/22

      Europa-Parlamentet,
   der henviser til Formandskonferencens afgørelser af 25. oktober og 12. december 2007,
   der henviser til formandens skrivelser af 15. november 2007 og 31. januar 2008,
   der henviser til den første interimsrapport fra Arbejdsgruppen om Reform af Parlamentet vedrørende plenarforsamlingen og arbejdsplanen, der blev forelagt Formandskonferencen den 6. september 2007, og til rapportens konklusioner om initiativbetænkninger,
   der henviser til EF-traktatens artikel 199,
   der henviser til forretningsordenens artikel 201 og 202,
   der henviser til betænkning fra Udvalget om Konstitutionelle Anliggender (A6-0197/2008),

               1.

               vedtager at optage nedenstående ændringer i forretningsordenen;

               2.

               gør opmærksom på, at disse ændringer træder i kraft den første dag i den næste mødeperiode, med undtagelse af punkt 2 og 3 i det nye bilag IIa, som træder i kraft den første dag i den valgperiode, der begynder i juli 2009; gør opmærksom på, at forretningsordenens artikel 45, stk. 1a, ligeledes finder anvendelse på betænkninger, som der er givet tilladelse til at udarbejde, inden denne bestemmelse er trådt i kraft;

               3.

               vedtager, at ændring 5 om forretningsordenens artikel 39, stk. 2, i beslutning af 13. november 2007 om ændring af forretningsordenen i lyset af statutten for Europa-Parlamentets medlemmer (1) træder i kraft den første dag i den næste mødeperiode;

               4.

               vedtager, jf. forretningsordenens artikel 204, litra c), at offentliggøre Formandskonferencens afgørelse om regler og praksis i forbindelse med initiativbetænkninger, som ændret ved afgørelser af 12. december 2007 og 14. februar 2008, som et bilag til forretningsordenen; pålægger generalsekretæren at ajourføre dette bilag i overensstemmelse med Formandskonferencens fremtidige afgørelser om dette spørgsmål;

               5.

               pålægger sin formand at sende denne afgørelse til Rådet og Kommissionen til orientering.

               NUVÆRENDE ORDLYD

               ÆNDRING

                  Ændring 1

                  Europa-Parlamentets forretningsorden

                  Artikel 38 a (ny)

                     Artikel 38a

                     Parlamentets initiativret i henhold til traktaterne

                     I de tilfælde, hvor traktaten giver Parlamentet initiativret, kan det kompetente udvalg vedtage at udarbejde en initiativbetænkning.

                     Betænkningen skal indeholde:

                                 a)

                                 et forslag til beslutning

                                 b)

                                 eventuelt et udkast til afgørelse eller et udkast til forslag

                                 c)

                                 en begrundelse, der eventuelt indeholder en finansieringsoversigt.

                     Når Parlamentets vedtagelse af en retsakt kræver Rådets godkendelse eller samtykke og Kommissionens udtalelse eller samtykke, kan Parlamentet efter afstemningen om forslaget til retsakt og efter forslag fra ordføreren vedtage at udsætte afstemningen om forslaget til beslutning, indtil Rådet eller Kommissionen har tilkendegivet deres holdning.

                  Ændring 2

                  Europa-Parlamentets forretningsorden

                  Artikel 45 — stk. 1 a (nyt)

                                 1a.

                              Forslag til beslutninger, der er indeholdt i initiativbetænkninger, behandles af Parlamentet efter proceduren i artikel 131a med kortfattet forelæggelse. Der kan ikke behandles ændringsforslag til sådanne forslag til beslutninger på plenarmødet, medmindre de er indgivet af ordføreren for at tage hensyn til nye oplysninger, men der kan indgives alternative beslutningsforslag, jf. artikel 151, stk. 4. Dette stykke finder ikke anvendelse, når betænkningens emne giver anledning til en prioriteret forhandling på plenarmødet, når betænkningen er udarbejdet i medfør af en i artikel 38a eller 39 omhandlet initiativret, eller når betænkningen kan betragtes som en strategisk betænkning ifølge de kriterier, som Formandskonferencen har opstillet (2).

                  Ændring 3

                  Europa-Parlamentets forretningsorden

                  Artikel 45 — stk. 2 — afsnit 1

                           2.

                              Bestemmelserne i denne artikel finder tilsvarende anvendelse i de tilfælde, hvor traktaterne giver Parlamentet initiativret.

                           2.

                              Falder betænkningens emne ind under den i artikel 38a omhandlede initiativret, kan et afslag kun begrundes med, at de i traktaterne fastsatte betingelser ikke er opfyldt.

                  Ændring 4

                  Europa-Parlamentets forretningsorden

                  Artikel 45 — stk. 2 — afsnit 2

               Formandskonferencen træffer i
                     sådanne
                   tilfælde afgørelse inden to måneder.

                                 2a.

                           Formandskonferencen træffer i
                                 de
                               tilfælde
                                 , der er omhandlet i artikel 38a og 39,
                               afgørelse inden to måneder.

                  Ændring 5

                  Europa-Parlamentets forretningsorden

                  Artikel 110 — stk. 1

                           1.

                           Ethvert medlem kan stille forespørgsler til Rådet eller Kommissionen med anmodning om skriftlig besvarelse. Forespørgeren er alene ansvarlig for forespørgslens indhold.

                           1.

                           Ethvert medlem kan stille forespørgsler til Rådet eller Kommissionen med anmodning om skriftlig besvarelse
                                 i overensstemmelse med de i et bilag til denne forretningsorden fastsatte retningslinjer (3)

                              . Forespørgeren er alene ansvarlig for forespørgslens indhold.

                  Ændring 6

                  Europa-Parlamentets forretningsorden

                  Artikel 110 — stk. 2

                           2.

                           Forespørgslerne indgives skriftligt til formanden, som meddeler dem til den pågældende institution.

                           2.

                           Forespørgslerne indgives skriftligt til formanden, som meddeler dem til den pågældende institution.
                                 I tvivlstilfælde tager formanden stilling til, om en forespørgsel kan behandles. Forespørgeren får meddelelse om formandens afgørelse.

                  Ændring 7

                  Europa-Parlamentets forretningsorden

                  Artikel 111 — stk. 1

                           1.

                           Ethvert medlem kan stille forespørgsler til Den Europæiske Centralbank med anmodning om skriftlig besvarelse.

                           1.

                           Ethvert medlem kan
                                 i overensstemmelse med de i et bilag til denne forretningsorden fastsatte retningslinjer (4)

                               stille forespørgsler til Den Europæiske Centralbank med anmodning om skriftlig besvarelse.

                  Ændring 8

                  Europa-Parlamentets forretningsorden

                  Artikel 131 a (nyt)

                     Artikel 131a

                     Kortfattet forelæggelse

                     Efter anmodning fra ordføreren eller efter forslag fra Formandskonferencen kan Parlamentet desuden vedtage, at et punkt, der ikke kræver en fuld forhandling, skal behandles ved hjælp af en kortfattet forelæggelse på plenarmødet ved ordføreren. I givet fald har Kommissionen mulighed for at få ordet, og ethvert medlem har ret til at reagere ved at indgive en supplerende skriftlig erklæring, jf. artikel 142, stk. 7.

                  Ændring 9

                  Europa-Parlamentets forretningsorden

                  Artikel 142 — stk. 5

                           5.

                           Under forhandlingen om en betænkning får Kommissionen og Rådet ordet, normalt umiddelbart efter at ordføreren har forelagt sin betænkning.
                                 Under forhandlingen af et forslag fra Kommissionen opfordrer formanden dog Kommissionen til at tale først for kort at forelægge sit forslag, og under forhandlingen af en tekst fra Rådet kan formanden opfordre Rådet til at tale først, hvorefter ordføreren i begge tilfælde får ordet
                              . Kommissionen
                                 og
                               Rådet kan igen få ordet, navnlig for at besvare indlæg fra Parlamentets medlemmer.

                           5.

                           Under forhandlingen om en betænkning får Kommissionen og Rådet ordet, normalt umiddelbart efter at ordføreren har forelagt sin betænkning. Kommissionen
                                 ,
                               Rådet
                                 og ordføreren
                               kan igen få ordet, navnlig for at besvare indlæg fra Parlamentets medlemmer.

                  Ændring 10

                  Europa-Parlamentets forretningsorden

                  Artikel 151 — stk. 4

                           4.

                           En politisk gruppe kan indgive et alternativt beslutningsforslag i forbindelse med et ikke-lovgivningsmæssigt beslutningsforslag i en betænkning fra et udvalg.

                           4.

                           En politisk gruppe
                                 eller mindst 40 medlemmer
                               kan indgive et alternativt beslutningsforslag i forbindelse med et ikke-lovgivningsmæssigt beslutningsforslag i en betænkning fra et udvalg.

               I så fald må den politiske gruppe ikke fremsætte ændringsforslag til det kompetente udvalgs beslutningsforslag.
                     Den politiske gruppes
                   beslutningsforslag må ikke være længere end udvalgets beslutningsforslag. Parlamentet træffer afgørelse om forslaget ved en enkelt afstemning uden ændringsforslag.

               I så fald må den politiske gruppe
                     eller de pågældende medlemmer
                   ikke fremsætte ændringsforslag til det kompetente udvalgs beslutningsforslag.
                     Det alternative
                   beslutningsforslag må ikke være længere end udvalgets beslutningsforslag. Parlamentet træffer afgørelse om forslaget ved en enkelt afstemning uden ændringsforslag.

                     Artikel 103, stk. 4, finder tilsvarende anvendelse.

                  Ændring 11

                  Europa-Parlamentets forretningsorden

                  Bilag II a (nyt)

                     BILAG IIa

                     Retningslinjer for forespørgsler til skriftlig besvarelse efter artikel 110 og 111

                                 1.

                              Forespørgsler til skriftlig besvarelse

                                       —

                                             skal henhøre under den pågældende institutions kompetence- og ansvarsområde og være af almen interesse

                                       —

                                             skal være kortfattede og indeholde et forståeligt spørgsmål

                                       —

                                             må ikke indeholde stødende sprogbrug

                                       —

                                             må ikke vedrøre rent personlige anliggender.

                                 2.

                              Hvis en forespørgsel ikke er i overensstemmelse med disse retningslinjer, rådgiver sekretariatet forespørgeren om, hvordan forespørgslen kan formuleres for at blive stillet.

                                 3.

                              Hvis en identisk eller tilsvarende forespørgsel har været stillet og er blevet besvaret inden for de seneste seks måneder, sender sekretariatet en kopi af den tidligere forespørgsel og svaret til forespørgeren. Den fornyede forespørgsel fremsendes ikke til den pågældende institution, medmindre forespørgeren henviser til nye væsentlige begivenheder eller ønsker yderligere oplysninger.

                                 4.

                              Hvis en forespørgsel har til formål at fremskaffe faktiske eller statistiske oplysninger, som allerede er tilgængelige for Parlamentets bibliotek, underretter biblioteket medlemmet, der herefter kan tage forespørgslen tilbage.

                                 5.

                              Forespørgsler om indbyrdes forbundne anliggender kan besvares under ét.

      (1)  Vedtagne tekster, P6_TA(2007)0500.

      (2)
         Jf. den relevante afgørelse fra Formandskonferencen, der er gengivet i forretningsordenens bilag […].

      (3)
         Se bilag IIa.

      (4)
         Se bilag IIa.


Avis juridique important

|

32003D0167

2003/167/EF: Kommissionens afgørelse af 11. marts 2003 om afslutning af antidumpingproceduren vedrørende importen af visse former for garn af endeløse celluloseacetatfibre med oprindelse i Litauen og Amerikas Forenede Stater og om frigivelse af de beløb, for hvilke der er stillet sikkerhed i form af midlertidig antidumpingtold

EU-Tidende nr. L 067 af 12/03/2003 s. 0020 - 0021

Kommissionens afgørelseaf 11. marts 2003om afslutning af antidumpingproceduren vedrørende importen af visse former for garn af endeløse celluloseacetatfibre med oprindelse i Litauen og Amerikas Forenede Stater og om frigivelse af de beløb, for hvilke der er stillet sikkerhed i form af midlertidig antidumpingtold(2003/167/EF)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab(1), senest ændret ved forordning (EF) nr. 1972/2002(2), særlig artikel 9,efter høring af det rådgivende udvalg, ogud fra følgende betragtninger:A. PROCEDURE(1) Den 12. november 2001 modtog Kommissionen en klage hvori det hævdedes, at visse former for garn af endeløse celluloseacetatfibre ("den pågældende vare") med oprindelse i Litauen og Amerikas Forenede Stater ("USA") blev indført til skadevoldende dumpingpriser.(2) Klagen blev indgivet af Comité International de la Rayonne et des Fibres Synthetiques ("CIRFS") på vegne af EF-producenter, der tegner sig for mere end 90 % af den samlede produktion i Fællesskabet af den pågældende vare, jf. artikel 4, stk. 1, og artikel 5, stk. 4, i forordning (EF) nr. 384/96 ("grundforordningen").(3) Klagen indeholdt umiddelbare beviser for, at der fandt dumping sted og forvoldtes væsentlig skade som følge heraf, hvilket blev anset for tilstrækkeligt til at begrunde indledningen af en antidumpingprocedure.(4) Efter konsultationer indledte Kommissionen derfor ved en meddelelse offentliggjort i De Europæiske Fællesskabers Tidende(3) en antidumpingprocedure vedrørende importen til Fællesskabet af den pågældende vare, som i øjeblikket tariferes under KN-kode 5403 33 10, 5403 33 90 og 5403 42 00 og har oprindelse i Litauen og USA.(5) Kommissionen underrettede officielt de eksporterende producenter og importører, som den vidste var berørt af sagen, repræsentanterne for eksportlandene, de repræsentative brugere, leverandører af råmaterialer og de klagende EF-producenter. Interesserede parter fik lejlighed til at give deres mening til kende skriftligt og anmode om at blive hørt mundtligt inden for den frist, der var fastsat i indledningsmeddelelsen.B. TILBAGETRÆKNING AF KLAGEN OG AFSLUTNING AF PROCEDUREN(6) CIRFS trak formelt sin klage tilbage i et brev til Kommissionen af 6. februar 2003.(7) I overensstemmelse med artikel 9, stk. 1, i grundforordningen kan proceduren afsluttes, hvis klagen trækkes tilbage, medmindre en sådan afslutning ikke vil være i Fællesskabets interesse.(8) Kommissionen fastslog, at nærværende procedure burde afsluttes, eftersom undersøgelsen ikke havde ført til betragtninger, som viste, at en sådan afslutning ikke ville være i Fællesskabets interesse. Interesserede parter blev underrettet herom og fik lejlighed til at fremsætte bemærkninger. Der blev ikke modtaget bemærkninger, som kunne tyde på, at en afslutning ikke ville være i Fællesskabets interesse.(9) Kommissionen konkluderer derfor, at antidumpingproceduren vedrørende importen til Fællesskabet af den pågældende vare med oprindelse i Litauen og USA bør afsluttes uden indførelse af antidumpingforanstaltninger.(10) De beløb, for hvilke der er stillet sikkerhed i form af midlertidig antidumpingtold på den pågældende vare ifølge Kommissionens forordning (EF) nr. 1662/2002(4), ændret ved forordning (EF) nr. 158/2003(5), bør frigives -TRUFFET FØLGENDE AFGØRELSE:Artikel 1Antidumpingproceduren vedrørende importen af visse former for ikke-tekstureret garn af endeløse regenererede celluloseacetatfibre, der henhører under KN-kode 5403 33 10, 5403 33 90 og 5403 42 00 og har oprindelse i Litauen og USA, afsluttes.Artikel 2De beløb, for hvilke der er stillet sikkerhed i form af midlertidig antidumpingtold i henhold til forordning (EF) nr. 1662/2002, frigives.Artikel 3Denne afgørelse træder i kraft dagen efter offentliggørelsen i Den Europæiske Unions Tidende.Udfærdiget i Bruxelles, den 11. marts 2003.På Kommissionens vegnePascal LamyMedlem af Kommissionen(1) EFT L 56 af 6.3.1996, s. 1.(2) EFT L 305 af 7.11.2002, s. 1.(3) EFT C 364 af 20.12.2001, s. 3.(4) EFT L 251 af 19.9.2002, s. 9, som berigtiget ved EFT L 258 af 26.9.2002, s. 35.(5) EFT L 25 af 30.1.2003, s. 35.


Avis juridique important

|

32002D0914(01)

Europols styrelsesråds afgørelse af 11. juli 2002 om vedtagelse af de betingelser og procedurer, som er fastsat af Europol for tilpasning af de beløb, der er nævnt i bilaget til Europols styrelsesråds afgørelse af 16. november 1999 vedrørende den skat, der til fordel for Europol er pålagt løn og honorarer, som udbetales til Europol-personale

EF-Tidende nr. C 218 af 14/09/2002 s. 0001 - 0001

Europols styrelsesråds afgørelseaf 11. juli 2002om vedtagelse af de betingelser og procedurer, som er fastsat af Europol for tilpasning af de beløb, der er nævnt i bilaget til Europols styrelsesråds afgørelse af 16. november 1999 vedrørende den skat, der til fordel for Europol er pålagt løn og honorarer, som udbetales til Europol-personale(2002/C 218/01)EUROPOLS STYRELSESRÅD HAR -Under henvisning til protokollen udarbejdet på grundlag af artikel K.3) i traktaten om Den Europæiske Union og artikel 41, stk. 3, i Europol-konventionen om privilegier og immuniteter for Europol, medlemmerne af Europols organer samt Europols vicedirektører og personale(1), særlig artikel 10, ogud fra følgende betragtninger:(1) Rådet vedtog den 13. juni 2002 at tilpasse Europol-ansattes løn og honorarer med 5,2 % med tilbagevirkende kraft fra 1. juli 2001.(2) Styrelsesrådet besluttede ved skriftlig procedure på dets møde den 11. juli 2002 at forhøje de beløb, som er nævnt i artikel 4 i bilaget til styrelsesrådets afgørelse af 16. november 1999(2), med samme procentsats og med virkning fra samme dato som den, der er fastsat under punkt 1 i Rådets afgørelse af 13. juni 2002.(3) I overensstemmelse med styrelsesrådets beslutning af 11. juli 2002 offentliggøres disse værdier i De Europæiske Fællesskabers Tidende -TRUFFET FØLGENDE AFGØRELSE:Artikel 1Med virkning fra 1. juli 2002:1) Værdien, som er nævnt i første punktum af artikel 4 i bilaget til styrelsesrådet for Europols beslutning af 16. november 1999, ændres til 101,29 EUR.2) De værdier i euroenheder, som er anført i tabellen i artikel 4 i bilaget til Europols Styrelsesråds beslutning af 16. november 1999, erstattes af følgende:8 % af beløb mellem 101,30 EUR og 1784,32 EUR10 % af beløb mellem 1784,33 EUR og 2457,64 EUR12,5 % af beløb mellem 2457,65 EUR og 2816,59 EUR15 % af beløb mellem 2816,60 EUR og 3198,67 EUR17,5 % af beløb mellem 3198,68 EUR og 3557,63 EUR20 % af beløb mellem 3557,64 EUR og 3905,57 EUR22,5 % af beløb mellem 3905,58 EUR og 4264,52 EUR25 % af beløb mellem 4264,53 EUR og 4612,47 EUR27,5 % af beløb mellem 4612,48 EUR og 4971,43 EUR30 % af beløb mellem 4971,44 EUR og 5319,38 EUR32,5 % af beløb mellem 5319,39 EUR og 5678,33 EUR35 % af beløb mellem 5678,34 EUR og 6026,82 EUR40 % af beløb mellem 6026,83 EUR og 6385,79 EUR45 % af beløb over 6385,80 EUR.Artikel 2Denne afgørelse offentliggøres i De Europæiske Fællesskabes Tidende.Artikel 3Denne afgørelse træder i kraft dagen efter, at den er vedtaget.Udfærdiget i Haag, den 11. juli 2002.J. ScharfFormand for Styrelsesrådet(1) EFT C 221 af 19.7.1997, s. 2.(2) EFT C 65 af 28.2.2001, s. 8.